Pri DKE smo se pogovarjali tudi o Evropski uniji (EU). Če imaš čas in voljo si lahko o tem prebereš v učbeniku na str. 38 – 41. Evropska unija se je v zadnjih dneh zelo spremenila. Kritično razmisli o tej sprememb.

**Natančno preberi naslednja tri besedila.**

Države članice EU so se povezale zato, da bi skupaj živele v miru, sodelovanju, medsebojni pomoči, gospodarskemu razvoju in napredku vseh ljudi.

Med državami je omogočen prost pretok blaga, storitev, kapitala in ljudi.

**Vir: zapis v zvezek**

Z današnjim dnem ( 20. 3. 2020) Avstrija tudi na meji s Slovenijo uvaja mejni režim, ki že nekaj časa velja za Italijo, Švico, Lihtenštajn in Nemčijo. Nadzor bo tako na vstopu kot tudi izstopu iz Avstrije. **Na mejnih prehodih bodo potekali zdravstveni pregledi, vstop v Avstrijo iz Slovenije bo dovoljen samo ljudem pod določenimi pogoji.**

**Vir:** [**rtvslo.si/zdravje**](http://www.rtvslo.si/zdravje)

Nemčija v dogovoru z Evropsko komisijo sprejema odlok, da za morebitni izvoz zaščitne maske, očal in rokavic potrebuje odobritev vlade. Nemčija je bila v preteklosti deležna kritik, da ne želi izvažati zaščitne opreme za boj proti korona virusu drugim državam, ki jo potrebujejo, zaradi česar so zunanji ministri EU-ja države članice pozvali k solidarnosti.

|  |
| --- |
| **SLOVARČEK**  **Prost pretok blaga, storitev, kapitala in ljudi** – pomeni, da med državami znotraj EU ni meja, na mejah ni kontrole. Državljani člani EU se lahko prosto gibajo, zaposlijo in kupujejo različno blago v različnih državah znotraj EU.  **Solidarnost** – medsebojna pomoč |

**Vir: 24ur.com/novice/tujina/pregled-ukrepov-kako-se-s-koronavirusom-soocajo-druge-drzave.html**

1. Ali si države, ki so članice EU medsebojno pomagajo tudi v tem trenutku, ko v njih razsaja korona virus ? Pojasni svoj odgovor.

2. Ali še vedno velja, da je med državami EU omogočen prost pretok blaga, storitev, kapitala in ljudi ? Pojasni svoj odgovor.

**Vprašanja prepiši v zvezek in pisno odgovori.**